​ລັດ​ຖະ​ບານ​ ຈີນ ຈະສ້າງ ​ລະ​ບົບ​ປ້ອງ​ກັນ ເທັກ​ໂນ​ໂລ​ຈີ ຈີນ
ກະ​ຊວງ​ການ​ຄ້າ​ ສະ​ຫະ​ລັດ ໃນ​ເດືອນ​ທີ່​ຜ່ານ​ມາ ໄດ້​ເພີ່ມ​ບໍ​ລິ​ສັດ ຫົວ​ເຫວີຍ ໃນລາຍ​ຊື່ຂອງອົງການຕ່າງໆ ທີ່ພົວພັນໃນກການປະຕິບັດການທີ່ຂັດກັບຄວາມປອດໄພແຫ່ງຊາດ.
ຈີນ ກຳລັງສ້າງລະບົບເພື່ອປົກປ້ອງເທັກໂນໂລຈີຂອງເຂົາເຈົ້າ, ອີງຕາມການກ່າວສື່ ມວນຊົນລັດຖະບານ, ໃນຂະນະທີ່ ສະຫະລັດ ໄດ້ຫ້າມບັນດາບໍລິສັດຕ່າງໆຂອງ ຈີນ ຈາກການເຂົ້າຫາເທັກໂນໂລຈີຂອງ ອາເມຣິກາ ໃນບັນຫາຂັດແຍ້ງດ້ານການຄ້າທີ່ໝູນ ວຽກໄປມານັ້ນ ໜັງສືພິມ The People’s Daily ໄດ້ກ່າວໃນວັນອາທິດມື້ນີ້ວ່າ ລະບົບດັ່ງກ່າວຈະສ້າງ ລະບົບຄວາມປອດໄພທີ່ແຂງແກ່ນ ເພື່ອຂະຫຍາຍຄວາມສາມາດຂອງປະເທດ ເພື່ອ ປັບປຸງໃໝ່ ແລະ ເລັ່ງພັດທະນາເທັກໂນໂລຈີທີ່ສຳຄັນ ໜັງສືພິມທີ່ສຳຄັນຂອງພັກຄອມມູນິສດັ່ງກ່າວນັ້ນໄດ້ເວົ້າ ໂດຍບໍ່ໄດ້ອ້າງເຖິງ ສະຫະລັດ ໂດຍກົງວ່າ “ຈີນ ຈະບໍ່ມີວັນອະນຸຍາດໃຫ້ບາງປະເທດ ໃຊ້ເທັກໂນໂລຈີຂອງ ຈີນ ເພື່ອ ຄວບຄຸມການພັດທະນາຂອງຈີນ ແລະ ປາບປາມບັນດາບໍລິສັດຂອງ ຈີນ ” ບໍ່ມີລາຍລະອຽດໄດ້ເປີດເຜີຍອອກມາ ກ່ຽວກັບ ສິ່ງທີ່ ຈີນ ເອີ້ນວ່າເປັນລາຍຊື່ ການບໍລິ ຫານຄວາມປອດໄພເທັກໂນໂລຈີແຫ່ງຊາດ ແຜນການດັ່ງກ່າວໄດ້ຖືກປະກາດໃນຕອນ ແລງວັນເສົາວານນີ້ ໃນຄຳເວົ້າສາມວັກ ທີ່ຖືກສົ່ງອອກໄປໂດຍເຈົ້າໜ້າທີ່ອົງການຂ່າວ ຊິນຫົວ ເປົ້າໝາຍກໍແມ່ນເພື່ອຍັບຢັ້ງ ແລະ ກຳຈັດຄວາມສ່ຽງດ້ານຄວາມປອດໄພແຫ່ງຊາດ ໃຫ້ ມີປະສິດທິຜົນຫຼາຍຂຶ້ນ, ອີງຕາມການກ່າວຂອງ ຊິນຫົວ, ແລະໄດ້ເວົ້າຕື່ມວ່າ ມາດຕະ ການທີ່ເປັນລາຍລະອຽດ ຈະຖືກເປີດເຜີຍໃນອະນາຄົດອັນໃກ້ນີ້ ການລິເລີ່ມດັ່ງກ່າວ ໄດ້ມີຂຶ້ນລຸນຫຼັງການເຄື່ອນໄຫວຂອງ ສະຫະລັດ ເພື່ອຫ້າມການ ຂາຍຕ່າງໆໃຫ້ບໍລິສັດເທັກໂນໂລຈີ ຫົວເຫວີຍ ແລະ ບໍລິສັດເທັກໂນໂລຈີອື່ນໆຂອງ ຈີນ ຍ້ອນເຫດຜົນຄວາມປອດໄພແຫ່ງຊາດ ກະຊວງການຄ້າ ສະຫະລັດ ໃນເດືອນທີ່ຜ່ານມາ ໄດ້ເພີ່ມບໍລິສັດ ຫົວເຫວີຍ ໃນລາຍຊື່ ຂອງອົງການຕ່າງໆ ທີ່ພົວພັນໃນກການປະຕິບັດການທີ່ຂັດກັບຄວາມປອດໄພແຫ່ງຊາດ ຫຼື ຜົນປະໂຫຍດຂອງນະໂຍບາຍຕ່າງປະເທດ ສະຫະລັດ ດ້ວຍເຫດນັ້ນ, ການຂາຍໃດໆຂອງເທັກໂນໂລຈີ ສະຫະລັດ ໃຫ້ບໍລິສັດ ຫົວເຫວີຍ ແມ່ນ ຈະຕ້ອງໄດ້ຮັບການອະນຸມັດໂດຍກະຊວງການຄ້າ ຈີນ ໄດ້ຕອບໂຕ້ຄືນດ້ວຍການເວົ້າວ່າ ກະຊວງການຄ້າຂອງເຂົາເຈົ້າຈະເຮັດລາຍຊື່ອົງ ການຕ່າງປະເທດຂອງເຂົາເຈົ້າຂຶ້ນມາເອງ ທີ່ເຂົາເຈົ້າຖືວ່າ “ບໍ່ໜ້າເຊື່ອຖື ”